**NAVODILA ZA DELO V SREDO, 15. 4. 2020**

**SLOVENŠČINA**

**VELIKA TISKANA ČRKA Š**

**LINK – ZALOŽBA DZS, UČENJE ČRK**

**Prosim, da pred vsakim učenjem nove črke odprete ta link, poiščete črko, vaš otrok pa naj si posnetek parkrat ogleda.**

<https://nasaulica.si/datoteke/Prikaz_pisanja_crk/story_html5.html>

**ČRKA Š**

**Posnemaj šumenje vode; voda teče tiho, nato vedno glasneje,…. ŠŠŠŠ**

* Iščemo besede, ki se začno na glas Š.
* Napolnimo ladjo, da bo čim prej prišla polna v pristanišče – V pristanišče pluje ladja s šotori, šminkami,….. Otrok mora ugotoviti pravilo – Na ladjo vzamemo samo tiste stvari, ki se začnejo na glas Š.
* Govorite jim besede z glasom Š nekje v besedi; ko jo sliši naj naredi počep. Če jih je v besedi več, je toliko počepov.
* Pisanje črke po zraku, mizi,…
* Zvezek s pikapolonico – Otroku naredite en velik Š, ki ga 15 x prevleče; na koncu mora priti ena debelejša črta.
* Okrog nariše vsaj 5 različnih stvari, predmetov, rastlin, živali,…., ki se začnejo na črko Š in spodaj napiše z besedo. Š je rdeče barve.
* Reši UL za prepoznavanje glasov.
* **EN NAMIG – KAKO NARIŠEŠ Š – Š JE POL OSMICE, PA GOR IMA STRŠICO, DRŽI?**
* **PRI PISANJU STREŠICE PAZI, *DA SE NE DRŽI ČRKE*, »TRI LASKE« NAD ČRKO MORA BITI.**

**GLASBENA UMETNOST**

**BANSI**

**2 URI – ZA DANES IN ZA PONEDELJEK**

1. ZA ZAČETEK PREBERI **UGANKO** IN UGANI KATERA ŽIVAL JE TO:

**V sedlo se mu zavihtiš  
in za uzdo ga držiš;  
v galopu en dva tri,  
zdirja, da se kar kadi.**

* ALI TI JE ŠLO? SEVEDA, SAJ UGANKA NI TEŽKA. NAJBRŽ SI UGANIL, DA GOVORI O KONJU. DANES SE BOŠ NAUČIL BANS Z NASLOVOM »KONJ«.

1. PA MOGOČE VEŠ KAJ SPLOH SO **BANSI**?

* Bansi so pesmi, ki ob zabavnem besedilu, ki ga pojejo vsi udeleženci, vsebujejo tudi gibe, ob katerih se nasmejimo, razgibamo in ogrejemo.

1. SEDAJ PA JE ČAS, DA SE NAUČIŠ **BESEDILO PESMI »KONJ«**:

**Tukaj sem in jaham konja,**

**jaham svoj'ga debel'ga konja**

**tukaj sem in jaham konja**

**vse okrog sveta.**

**Spredi, spredi, spredi**

**Od zadi, zadi, zadi**


**Ob strani, strani, strani**

**vse okrog sveta.**

**Jiha**

1. GIBE SE BOŠ NAJLAŽE NAUČIL KAR PREKO POSNETKA, KI GA NAJDEŠ NA SPODNJI INTERNETNI POVEZAVI.

<https://www.youtube.com/watch?v=tCRqygR9Mk8>



1. ZDAJ KO POZNAŠ BESEDILO, MELODIJO IN GIBE, BANS NAUČI ŠE PREOSTALE DRUŽINSKE ČLANE. ŽELIM VAM OBILO ZABAVE IN SMEHA. JIHAAAA.



**ŠPORT**


**SPO + ŠPORT**

**NAVODILA ZA SPO, SI PREJEL ŽE V TOREK.**

**MATEMATIKA**


**PRAVOKOTNIK, KVADRAT**

**KVADER**




KVADRU PREMAŽEŠ ENO PLOSKEV IN JO ODTISNEŠ. DOBIŠ PRAVOKOTNIK. TO JE LIK, PRI KATERI STA **PO DVE STRANICI ENAKO DOLGI.**

**PRAVOKOTNIK**




**KOCKA**



VZAMEŠ KOCKO IN JI PREMAŽEŠ ENO PLOSKEV. NAREDIŠ ODTIS IN DOBIŠ KVADRAT. TO JE LIK, KI IMA **VSE ŠTIRI STRANICE ENAKO DOLGE**.

**KVADRAT**



**NAJPREJ SI OGLEJ ZGORNJE SLIKE IN ŠE ENKRAT PONOVI, KAKO PRIDEMO DO PRAVOKOTNIKA IN KVADRATA.**

**LILI IN BINE 2. DEL, STR. 64 IN 65**

**PAZI – PRI RISANJU LIKOV S ŠABLONO MORA ROKA, KI NE DRŽI BARVICE, MOČNO DRŽATI RAVNILO OZIROMA GA POTISNITI OB ZVEZEK, DA TI NE PLEŠE PO LISTU. OBRIŠEŠ LIK IN GA BARVAŠ S POMOČJO RAVNILA.**

**NE – OBRIŠEŠ LIK, DVIGNEŠ RAVNILO IN POTEM BARVAŠ.**

**PRI »PROSTOROČNEM BARVANJU« - BARVANJU BREZ POMOČI RAVNILA NE POZABI, DA SE BARVA DO ČRTE. NE KONČAŠ PRED ČRTO IN NE GREŠ ČEZ ČRTO. SAJ VEŠ, DA NE PADEŠ V PREPAD ALI PA NE ZGRMIŠ S CESTE.**